婁惺伯

婁惺伯（），字愚庵，湖廣湘陰縣人。明末清初政治人物。

生平
婁惺伯曾任戶部雲南司郎中。明亡降清，官至山西按察使。順治四年（1647年）以「疏縱故藩」之罪名下獄處斬《南明史·列傳第三十二》：婁惺伯，字愚庵，湘陰人。父琇，太僕少卿，死難。惺伯，任雲南司郎中。降清，除山西按察使。永曆元年以疏縱故藩見法。。

 家族 
父婁琇，天启四年举人，崇祯初任陕西泾州知州。崇祯七年（1634年），农民军破城，婁琇死难，朝廷追赠太僕寺少卿。

轶事
《原李耳载》記監察御史王昌胤巡按山西期間，與婁惺伯不和。王昌胤為人陰險，遂在巡抚申朝纪前構陷，惺伯最終下獄致死。後來申朝纪遇惺伯冤魂索命，王昌胤自己也坐事論斬（明）李中馥《原李耳载·灵魂雪恨》：守道婁公惺伯，楚人也。喜交遊，重然諾。後轉廉使，與巡方王公七襄左。七襄，險譎人也。陰以誹刺訹中丞申公朝紀，申公信之，怒甚，摭拾文致以七可斬疏劾之。婁公自以事無影響，諒必無虞，不意疏詞中欵，煆煉成獄，竟以骫法棄市。寃哉婁公，竟罹旡妄之慘也。申公年正壯健，自枉殺婁公後，其長子無日不見鬼，以異疾死。不兩月，申公每晚見婁公索命，不能安寢，內則家人環侍，外則標兵環宿。後至大同，則白日見婁公對立案前，並飲食不得自如，卒為婁公生擒之。繼申公者，祝公也。蒞任兩月，一夕，夢一人披髮跣一足，身中材，跪請曰：「某婁廉使，為人陷死，今對簿，乞將前卷宗示之，不煩撿發，止諭司案吏一言許之是已。」祝公夢中呼吏撿與，遂謝而去。次早，祝公問群吏曰：「婁廉使中身材乎？」曰：「然。」曰：「夜夢索卷宗，但不知因何跣一足耳？」吏曰：「聞受刑時，止一足著履。」祝公曰：「異哉，孰謂幽冥可欺哉！」王七襄亦坐事論斬，並籍其家，安知非卷宗質對後所處分耶？。

參考文獻

Category:明朝戶部郎中
Category:清朝山西按察使
Category:清朝被處決者